text: Gindrama nga Pagbasa sa Biblia
text: #000005
text: “Sa tanan nga Griegong pilosopo, si Plato ang may daku nga impluwensia kon ngaa ginapatihan subong ang impierno.”​—Histoire des enfers (The History of Hell), ni Georges Minois, pahina 50.
text: #000011
text: “Ginatudlo sang Simbahan nga may impierno. Pagkapatay sang mga tawo nga nakahimo sing grabe nga sala, ang ila kalag nagadiretso dayon sa impierno kag ginapaantos sa ‘walay katapusan nga kalayo.’ Sa impierno, indi na gid nila makaupod ang Dios, kag amo ini ang pinakagrabe nga silot.”—Catechism of the Catholic Church, 1994 nga edisyon, pahina 270.
text: #000013
text: “Kay ang buhi nakahibalo nga mapatay sila, apang ang patay wala makahibalo sang bisan ano, . . . kay sa Sheol nga imo ginakadtoan walay buluhaton ukon pahito ukon ihibalo ukon kaalam.”—Manugwali 9:5, 10.
text: #000015
text: Ang Hebreong tinaga nga Sheol, nga nagapatuhoy sa “lugar sang mga patay,” gin-translate nga “impierno” sa iban nga Biblia. Ano ang ginapakita sini nga teksto sa kahimtangan sang mga patay? Nagaantos bala sila sa Sheol para bayaran ang ila mga sala? Wala, kay ‘wala sila makahibalo sang bisan ano.’ Amo nga sang nag-antos sing grabe nga balatian ang patriarka nga si Job, nagpakitluoy sia sa Dios: “Kabay pa kuntani nga tagoon mo ako sa Sheol.” (Job 14:13) Ngaa abi mangabay si Job nga taguon sia sa Sheol ukon impierno, kon ginapaantos diri sing dayon ang mga tawo? Ginapakita sini nga teksto nga ang impierno isa ka kinaandan nga lulubngan sang katawhan kag wala diri sing bisan ano pa nga hilikuton.
text: #000016
text: Rasonable gid nga ang impierno isa lamang ka lulubngan kay nahisanto ini sa ginasiling sang Kasulatan. Bisan ano pa ka grabe ang sala sang isa ka tawo, mabatas ayhan sang mahigugmaon nga Dios nga paantuson sia sing walay katapusan? (1 Juan 4:8) Kon ang kalayuhon nga impierno isa ka butig nga panudlo, ti kamusta naman ang panudlo nga ang tanan nga maayo nga tawo mapalangit?
text: #000017
text: Wala ginapaantos sang Dios ang mga tawo sa impierno
text: #000018
text: Si Jesus may ‘mga yabi sang Lulubngan,’ pero may yabi bala sia sa linaw nga kalayo?
text: #000020